Урысей ныпым и махуэ
Урысей Федерацэм и къэрал ныпым и махуэр илъэс къэс шыщхьэуIум и 22-м ягъэлъапIэ. Къэбэрдей-Балъкъэр Республикэми щекIуэкIынущ махуэшхуэм хуэгъэпса Iуэхугъуэхэр.
Налшык къали республикэм и щIыналъэхэми къыщызэрагъэпэщынущ онлайн жыпхъэм ит зэхыхьэ зэмылIэужьыгъуэхэр, тхылъ гъэлъэгъуэныгъэхэр, щIэныгъэ щхьэхуэхэм ухэзыгъэгъуазэ сыхьэтхэр, зэпеуэхэр, флешмобхэр.
ЗэрыфщIэщи, Урысейм и ныпыр плъыфищу зэхэтщ: хужьу, къащхъуэу, плъыжьу. Хужьым къегъэлъагъуэ мамыры-гъэ, къабзагъэ, дагъуэншэ, къызыхуэтыншэ; къащхъуэр — пэжыгъэмрэ фIэщхъуныгъэмрэ я плъыфэщ, плъыжьыр — къарум, лъэщагъым, Хэкум папщIэ ягъэжа лъым я нэщэнэщ.
ЩхьэщэмыщI Изэ.
